open-index/open-wikipedia-markdown huggingface dataset:
Sistema Publegh de Identità Digital

El **Sistema Publegh de Identità Digital** (breviaa *SPID*) a l'è 'n meccanism de identità digital unegh che 'l se pò doperà per doperà i sitt de la publega ministrazion italiana de 'n quajsevoeur dispositiv. L'utent el pò scernì on fornitor de l'identità accreditaa de l'Agenzia per l'Italia Digital. L'è partii in trii nivei de sicurezza e l'è a la fin 'na federazion de tipo SAML.

## Fornitor
* Aruba.it - Aruba ID
* InfoCert - InfoCert ID
* intesa.it - intesaID 
* Lepida - Lepida ID
* Namirial.it - Namirial ID
* Poste.it - PosteID 
* Sielte S.p.A. - SielteID
* register.it - SpidItalia
* tim.it - TIM id

## Ligamm de foeura
*Sitt offizial 

## Vos corelaa
*Carta Nazional di Servizzi
*IO (software)
*Carta d'identità elettronega (Italia)
Crackme

On **crackme** a l'è 'n programma piscininn pensaa per esercitàss in di capacità de ingegneria inversa cont el craccà de 'n software senza violà la proprietà intellettoval de nissun.

A segonda del tipo de sfida el pò vèss assee modifegà l'eseguibel per fà pontà tucc i ramm del software a la validazion o scriv on keygen che 'l genera di ciav boni de fà fonzionà el software.

## Riferiment
*SecGroup
Monarchism

El **monarchism** a l'è 'l pensee politegh che 'l favoriss on sistema de monarchia inveci de la republega, in general e senza specificità del monarca. El pensee che 'l sostegn on specifegh monarca l'è dii de solit realism.

De solit i monarchich sostegnen che 'n capo de Stat ereditari a l'è pussee imparzial, el gh'ha 'na vision de longh period e che 'l fa de guardian di libertà di sò cittadin e che, a la fin, el soddisfa in la manera pussee bona la necessità di òmen de 'vègh 'na gerarchia.

## Riferiment
* Britannica

## Vos corelaa
* Abolizion de la monarchia
* Republeganism
* Modernism reazionari
Ospedaa Delmati

L**'Ospedaa Delmati** a l'è 'n ospedaa de Sant Angiol e part de l'ASST de Lod.

## Storia
A Sant Angiol el gh'era giamò 'n ospedaa del 1530, dedicaa a la Madonna e a la Santa Marta, arent a 'na veggia Gesa incoeu sbattuda giò. In del 1831, in su 'n terren donaa del religios cremones Don Siro Delmati, a l'è faa su el primm ospedaa Delmati, che l'ha fonzionaa finna al 1974.

In di agn '50 a scomincen di progett de reforma de l'ospedaa, voramai vegg e a ris'c de sarà su, che però hinn no completaa degià ch'avarien sbattuu giò di edifizzi istoregh. A la fin in del 1968 l'architett local Ferruccio Rozza el fà 'n progett in su 'n terren donaa a la paròquia 'n quaj ann prima, cont on cost total de 2 miliard e 400 milion de Lire.

In del 1970 a l'è missa la prima preja per fà su el noeuv ospedaa che l'è fornii el 2 de giugn del 1974.

## Riferiment
*Il Ponte Notizie
*Il Ponte Notizie
Istitut ortopedich Gaitan Pini

L**'Istitut ortopedich Gaitan Pini** a l'è 'n ospedaa de Milan specializzaa in la cura del scheletro e di trauma, part insemma al *CTO* de l'ASST Pini-CTO.

El gh'ha la soa origin in la "scoeula di Rachitegh" fondada in del 1874 del Gaitan Pini e de l'ambulatori ortopedegh del sò collaborator Pietro Panzeri. Deventaa Pio Istitut di Rachiteg in del 1881, menter 'l deventa quell de incoeu in di primm agn del '900, quand che hinn faa su di noeuv padilion.

In del 2016 el toeu part a l'ASST Pini-CTO con la riforma de la sanità lombarda.

## Ligamm de foeura
*Sitt offizial
Grupp Ospedaler San Donaa

El **Grupp Ospedaler San Donaa** a l'è vun di grupp sanitari privaa i pussee grand d'Italia, che 'l gh'ha on center diagnostich e 18 ospedaa, de che 3 a hinn IRCCS in Lombardia e 'n ospedaa in Emilia-Romagna.

L'è staa fondaa in del 1957 quand che 'l medegh Luigi Rotelli l'ha fondaa l'Istitut de Cura Città de Pavia e in del 1969 el Policlinich San Donaa e 'l tacca a cress in del 1980, sotta la guida del fioeu Giuseppe Rotelli e in del 2012 el se crompa l'Ospedaa San Raffael. L'è sed de 'na motta de cors universitari e anca de l'Università Vitta-Salud San Raffael.

## Riferiment
* Nuovi potenti: chi è Rotelli

## Ligamm de foeura
* Sitt offizial
Schwurhand

La **Schwurhand** a l'è 'n gest faa con la man per marcà on giurament, assee spantegaa in del mond germanich, indova che se volzen trii dicc in segn de la Trinità.

L'è doperaa soratutt in del giurament di politegh svizzer e anca de la Guardia Svizzera Pontificia, oltra che in di ambient militar de 'n quaj Pajes compagn de la Finlandia e de la Polonia. L'è anca tradizion quand che l'è sonaa l'inn del Liechtenstein de fà la Schwurhand quand che se canta "longa vitta al Prenzip de la Terra", ma 'n quajvun el fa no perchè el regorda el salud nazista.

L'è anca 'n element araldegh doperaa assee in Isvizzera e anca in Austria e Finlandia.

## Bibliografia
*Uwe Fleckner, Martin Warnke, Hendrik Ziegler (Hrsg.): Handbuch der politischen Ikonographie. Band 1: Abdankung bis Huldigung. Beck, München 2011, ISBN 978-3-406-57765-9, S. 421 ff.

## Alter progett

## Vos corelaa
*Salut serb
Struments a arc

I **struments a arc**, ciamads despess **arc**, inn struments musegai cordofon ind i quai la vibrazion dei corde a l'è sollecitada de un arc in sul qual al vegn tendud un fasc de crin de cavall. El sfregament de l'arc in su la corda al la met in vibrazion, con frequenza direttament proporzional a la radix quadrada de la tension e inversament proporzional a la longeza e a la radix quadrada de la densitaa linear de la corda. Hornbostel e Sachs i indiqen i cordofon ind i quai i corde inn sonade cont un arc, cont el suffiss -71.

## Familia del violin
Intra i struments a arco, la familia del violin a l'è formada dei strumenta plussee diffus in epoca moderna ind la musega ocidentala. El grup dei arc qe a l'è a la bas de l'orqestra sinfonega a l'è componid de cinq sezion de struments: duu sezion de violin - i *prim* e i *segonds* - vuna de viole, vuna de violoncell e vuna de contrabbass.


Archivi:Violin-Viola.jpg|Violin e viola
Archivi:Axelrod Quartet 1.jpg|Quartet de Stradivari
Archivi:AGK bass1 full.jpg|Contrabbass


### Tecnege particolare
#### Corde dobie

El son a *corde dobie* al se ottien cont el sonar do corde simultaneament, çoè cont el sonar un bicord. Per realizar un raddobi a l'è necessaria una notevola coordinazion de moviments e una volta precision ind la posizion de la man mancina e de la relativa ditejadura: l'azion de plussee de un did de la man mancina ciama uno sforz major e grand esatteza per evitar de producir un son stonad. A vœlte a l'è necessari spostar-s in su una posizion plussee volta, per poder posizionar correttament i dids in sui corde. A l'è possibel anca sonar in su tre o su tute e quater i corde per producir accords caraterizads de una notevola difficoltaa tecnega, dovuda a'l posizionament dei dids in su varie corde.
El plussee antig bran musegal publegad ind el qual al vegn drovada qella tecnega qì ind i vari struments a arc a l'è el *Capriccio Stravagante* del Carlo Farina (1627).

## Oltri struments a arc
A'l de fœra de la familia del violin i esisten oltri struments a arc, intra i quai qei de la tradizion musegala ocidentala (per es. I viole da gamba e da braç e i lire da gamba e da braç), del folclor o de oltre culture musegai. In qella cinese per esempi i se annoveran struments a arc a vuna e do corde comè i huqin (胡琴), dei quai i fann part erhu (二胡), gaohu (高胡), zhonghu (中胡) e gehu (革胡). Intra i struments a arc jappones a l'è a tre corde el kokyū (胡弓). Ind el mond arab a l'è present el rebab.

## Riferiments
*Enciclopedia Britannega
Fondazion IRCCS Policlinich San Mattee

La **Fondazion IRCCS Policlinich San Mattee** a l'è 'n IRCCS publegh de Pavia, sed anca de 'n quaj cors de l'Università di Studi de Pavia. L'è staa fondaa in del 1496.


File:Dominicus de Catalonia – Statuta constitutiones et ordinationes venerabilis Societatis et dedicatorum Hospitalis Magni Sancti Matthaei pietatis Papiae, 1626 – BEIC 14484948.jpg|Domenico da Catalogna, *Statuta constitutiones et ordinationes venerabilis Societatis et dedicatorum Hospitalis Magni Sancti Matthaei pietatis Papiae*, 1626
File:Regolamento dell'ospitale di S.Matteo, 1885 – BEIC 15156793.jpg|*Regolamento dell'ospitale di S.Matteo*, 1885


## Ligamm de foeura
*Sitt offizial
Ospedaa Maggior de Cremona

L**'Ospedaa Maggior de Cremona** a l'è 'n ospedaa de Cremona, center principal de l'ASST cremonesa.

## Storia
On primm ospedaa l'è staa faa a Cremona in del 1451 de la fusion di ent locai de carità e l'era ciamaa Ospedaa Maggior de Santa Maria de la Pietà, con l'interess del Duca de Milan, che l'eva vist el success de l'Ospedaa Maggior de Milan.

In del 1777 la veggia gesa de San Franzesch a l'è taccada a l'Ospedaa grazia a 'n decrett de l'Imperatriz Maria Teresa d'Austria che 'l taccava tucc i monestee ai ent de carità.

Cont el governa napoleonich el perd la soa autonomia in del 1807, che l'è recuverada in del 1821, cont di ministrador che dipendeven di congregazion provinciai del Regn Lombard-Veneto. In del 1862 el noeuv governo italian el mett denter a 'na congregazion de carità e in del 1880 al Consili di Istitut Ospedaler, che ja ciappa dent definitivament in del 1935.

L'Ospedaa Maggior del dì d'incoeu l'è staa inauguraa in del 1970 con la prima preja posada el 11 de april 1965 innanz al minister de la Salud Luigi Mariotti.

## Riferiment
*Una giornata memorabile per la città: arrivarono anche due ministri: Scaglia e Mariotti
*L'Ospedale Maggiore di S. Maria della Pietà
*Beni culturali 
*Cremona Sotterranea , Il vecchio ospedale
*Beni Culturali 

## Ligamm de foeura
*Sitt offizial
Broken Bracelet (Michelle Branch)

**Broken Bracelet** a l’è on album auto-prodòtt de la cantautóra statunitensa Michelle Branch in del giugn del 2000. 

L’è soratùtt ona raccòlta de canzón da lee scrivùd quand che la gh’aveva 14 e 15 ann  ,  l’album l’è stàa pubblicàa per mezz de la casa discografica indipendenta Twin Dragon Records. El sò titol  a l’è stàa inspiràa de on braccialètt fàa su de la cantanta pop Jewel, e dàa a la Michelle dal musicista Steve Poltz a on concèrt dela Lisa Loeb indoe lee l’hà partecipàa. El Poltz el gh’hà dìi a la Michelle de mètt su el braccialètt e de tral no foeura,  perché se ‘l se fùdèss  s’cèppàa, lee la sariss diventada famosa. .

## Tràcc

* If Only She Knew    3:53  (paròll e musega dela Michelle Branch)                                                    
* Sweet Misery       3:08  (paròll e musega dela Michelle Branch)                                                           
* Washing Machine     2:54  (paròll e musega del Jenifer Hagio e la Michelle Branch)                           
* I'd Rather Be In Love  3:51  (paròll e musega dela Michelle Branch)                                                 
* Paper Pieces    3:34  (paroll dela Michelle Branch, musega dela Michelle Branch e del Will Golden) 
* Stewart's Coat     3:25  (paròll e musega del Rickie Lee Jones) 
* I'll Always Be Right There  3:04 (paròll e musega del Rickie Lee Jones e dela Michelle Branch) 
* Goodbye To You    4:26  (paròll e musega dela Michelle Branch)                                                 
* Second Chances     3:49  (paròll e musega dela Michelle Branch)                                                 
* Leap Of Faith    4:09  (paròll e musega dela Michelle Branch)                                                 
Tràccia bonus speciàl
* Sweet Misery (Acustica)      3:11                    

## Notazión
Ospedaa Valduce

L**'Ospedaa Valduce** a l'è 'n ospedaa religios del comun de Comm gestii di Monegh infermer de l'Addolorada e parificaa al publegh in pee del 1879.

## Storia
El primm ospedaa di Monegh l'è staa fondaa foeura de la città in del 1853 de la Giovannina Franchi ma in del 1879 scernissen de spostàss pussee al center in d'ona noeuva sed, che in di agn '20 a l'è restrutturada e l'è missa 'na sala operatoria. In del 1962 la scomincia la costruzion de quell che incoeu a l'è el corp principal de l'ospedaa, con 360 post, fornii in del 1968.

## Ligamm de foeura
*Sitt offizial
Fondazion Poliambulanza

La **Fondazion Poliambulanza** a l'è 'n ospedaa no profit de Bressa.

## Storia
L'è fondaa in del 1903 de dodes medegh bressan, che derven in del quarter del Carmen on ospedaa per la cura di pover.

El gh'ha 'na motta de success e 'l gh'ha prest de cambià sed e de sociàss a l'orden di ancell de la carità.

El sutta a renoeuvà i repart e i struttur finna al 1997, quand che la derva la sed del dì d'incoeu.

In del 2001 l'è inauguraa on parch didattich per la formazion del personal sanitari.

In del 2005 i monegh passen la gestion de l'Ospedaa a 'na fondazion, che la collabora con l'Università Cattolega e con la Diocesi de Bressa.

## Strapòrt
A l'è servii de la stazion omonema de la metropolitana de Bressa.

## Riferiment
*Storia di Poliambulanza

## Ligamm de foeura
*Sitt offizial
Everywhere (Michelle Branch)

"**Everywhere**" l’è el sìngol de debùtt de la cantautora americana Michelle Branch pubblicàa el 17 de luj del 2001.

A l’è stàa scrivùu de lee e del John Shanks per el sò album de debùtt, *[[The Spirit Room]]* (2001). La canzón a l’è stada prodòtta del John Shanks e l’è stada pubblicada de la Maverick Records. La canzón l’hà ottegnùu on succèss moderàa, de fatt l’è rivada in di primm 20 in Australia, Olanda, Noeuva Zelanda, Regno Unii, e in di Stati Unii.
Everywhere l’è ona canzón d’amor a la ghitara acustica che la dìss che quand che’l te pias on quaivun , tuscòss a te fà a pensà a quela persòna lì. Lu o lee a gh’è in depertùtt, ind ogni còsa piscininina.  

Gh’hinn du video musicaj per la canzón; in del primm di du, gh’è la Michelle che la canta la canzón ind on edifizzi decrepìt, indoe la se mètt in pòsa per el servizzi phòtografich  del’album *The Spirit Room*. Quèl video là  l’è stàa domà miss dent in di CD prima de vèss miss foeura in sul’iTunes ind on numer limitàa de paes. El vìdeo officiàl e secónd video musicàl el fà vedè la Michell in del sò appartamènt che la ghe varda adrée a on bagai ind on appartamènt d’on palàzz de là de la via intanta che lee la sona la ghitara ind ona stanza voeuda. Donca  lor  du i se incontrarànn a la fin de la mùsega del video. 

## Tracc
* Everywhere  (3:36)
* All You Wanted  (3:35)
* Goodbye to You  (4:14)
* Everywere  ( video per la  reclàmm ) 

## Referenz
Insertion Sort

L**'Insertion Sort** a l'è 'n algoritm de ordenament arent, 'me fonzionament, a quell che 'l fa 'n uman quand che 'l gh'ha de ordenà on mazz de cart. L'è "in place", ciovè el gh'ha minga de creà 'na cobbia in memoria de l'array e anca se in teoria assee inefficient la soa facilità de implementazion e la soa bona velocità cont di array piscinitt o squasi ordenaa ghe permett on bon success.

El consist, in sostanza, in del passà ogni element e inserìll al sò post in tra i element prima de l'array. El gh'ha 'me complessità media e in del temp peggior O(n^2) menter se l'array a l'è giamò ordenaa l'è domà O(n).

## Riferiment
*GeeskforGeeks
Colòna sonòra

La **colòna sonòra** a l’è l'insèma di son ch’a gh’hinn denter ind on  film o comunque in un prodòtt audio-visìv, e l’è de sòlit divisa in di categorij de vos, musega, rumór e effètt (el son de ‘n’òpera fa su de immagìn e son considerà in di aspètt tènich inveci l’è el sonòro).

Seconda on significàa pussée limitàa e nò precìs, la colòna sonòra l’è  domà la musega de on’opera costituida de immagin e de son e segnada con la sigla in lengua inglesa **OST** (Original Soundtrack, " tràccia  di son originàl" (indoe "originàl" el voeur dì che l’è stada scrivuda pròppi  per ona cèrta òpera) .

A livèll materiàl, infin, la “colòna sonòra” l’è l’àrea de la pellicola cinematografica indoe l’è stàa registràa el son.

Per sòtt-fónd musicàl o musega de sòtt-fónd, conossùda anca ‘me  BGM (BackGround Music), s'inténd inveci la partidura domà strumentàl de la part musical dela colòna sonòra musicàl, ind la qual gh’hinn denter anca i canzon.

I sol musegh d’on film (che sien o nò originaj) in gergh tecnich cinematografich hinn ciamàa anca  "colònna musicàl".

## Referenz
The Spirit Room (Michelle Branch)

***The Spirit Room*** l’è l’album de debùtt con una etichètta discografica maggióra de la cantautóra statuniténsa Michelle Branch, miss foeura de la Maverick Recording Company e da la  Warner Bros. Records in di Stati Unìi el 14 de agost del 2001. L’album a l’è stàa registràa a Hollywood in del stat americàn de la California in di Henson Recording Studios e in di Ananda Studios e masterizzàa del Stephen Marcussen al Marcussen Mastering a Los Angeles in California.

El tìtol de l’album l’è stàa scernìi dal nòmm del bar Jerome in Arizona, arént a la casa de la Michelle de Sedona, città del stàt americàn de l'Arizona.

## Tracc

* Everywhere 3:36  ( scrivùu de: Michelle Branch, John Shanks) 

* You Get Me  3:53  (scrivùu de: Michelle Branch, Abra Moore, Shelly Peiken, John Shanks) 

* All You Wanted  3:38   (scrivùu de: Michelle Branch) 

* You Set Me Free 3:11   (scrivùu de: Michelle Branch, John Shanks) 

* Something to Sleep To 4:15   (scrivùu de: Michelle Branch, Jennifer Hagio, John Shanks) 

* Here with Me 3:26  (scrivùu de: Michelle Branch, John Shanks) 

* Sweet Misery   3:43   (scrivùu de: Michelle Branch) 

* If Only She Knew  4:19   (scrivùu de Michelle Branch) 

* I'd Rather Be in Love 3:55   (scrivùu de Michelle Branch) 

* Goodbye to You  4:12   (scrivùu de : Michelle Branch) 

* Drop in the Ocean 4:19   (scrivùu de Michelle Branch, Jennifer Hagio, Will Golden, Bernie Reilly) 

**Edizion digitàl deluxe**

* Life on Mars? 3:42  ( scrivùu de: David Bowie) 

* Goodbye to You ( acustica ) 4:10  (scrivùu de : Michelle Branch) 

* All You Wanted ( acustica ) 3:34  (scrivùu de : Michelle Branch) 

* Everywhere ( acustica) 3:34  (scrivùu de : Michelle Branch, John Shanks) 

* Goodbye to You ( video musicàl ) 3:56

* All You Wanted ( video musicàl ) 4:40

* Everywhere ( video musicàl ) 3:33

## Singoj

* Everywhere -   17 de luj del 2001

* All You Wanted-   28 de ottober del 2001

* Goodbye to You –   9 de settember del 2002 

## Referenz
IRCCS Castell Goffred

L**'IRCCS Castell Goffred** a l'è 'n IRCCS de la Maugeri a Castell, in provincia de Mantoa.

L'è vert del 1990 e 'l gh'ha 95 post lecc, de che 2 a hinn de ricover diurno, e l'è staa vert per sostituì l'ospedaa civil de la città. L'offriss di servizzi de fisiatria, neurologia, reumatologia e neuropsicologia.

## Ligamm de foeura
*Sitt offizial

## Vos corelaa
*Ospedaa Vegg (Castell)
Merge Sort

El **Merge Sort** a l'è 'n algoritm de ordenament fondaa in su la tecnega del divide et impera e che 'l dopera on procediment ricorsiv. L'è staa inventaa del John von Neumann in del 1945 e 'l gh'ha 'me temp \Theta(n\log n).

El consist in del ciappà 'na sequenza, dividela in dò e fàll finna a rivà a l'unità pussee piscininna e donca fàll finna a l'ordenament.

## Riferiment
*GeeskforGeeks
Coa de temporaj

La ***Coa de temporaj*** l’è ona serie de temporaj vun che ‘l ghe va adrée al’alter. La se forma quand i temporaj tenden a auto–rigeneràss cioè ògni temporal ne fa comenzà on alter pròppi de dree a lu che poeu el gh’andarà adrèe. 
 
La coa de temporaj la determina zòn indoe el va adrée a pioeuv, de per via de temporaj, che se moeuven a ripetizión in su la stèssa región per un cèrt perìod de temp. I cov de temporaj hinn bònn de prodù pioeuva eccessiva, e despèss hinn responsabil de alluvión ràpid.

## Formazion

Acquèri e temporaj in cov de temporaj se sviluppen ind on’ àrea fissa de instabilità atmosferega, e se moeuven segond  la direzión principal di vent. Alter pioeuv e temporaj poden anca formàss quand che el front di rebùff el tacca denter l’aria de foeura al temporal. El stèss procèss el se ripètt fin tant che i condizión de l’atmosfera che la gh’è intorna diventen tròpp stabil de sostentà anmò i temporaj. Di acquéri poden anca sviluppass prèss a front stazionari, indoe i vent ie ménen innanz insèma al front. I acquéri che de sòlit compagnen i temporaj hinn de sòlit temporaj minga del tutt sviluppàa.
On temporal a l'è auto-rigenerant,  quand noeuv cèllul se formen da la part contraria rispètto ai vent che dòminen, de sòlit la part òvest o sud-òvest in del emisfero Nord, e inscì el temporal el par che ‘l resta stazionari o addirittura el vaga indrée rispètto ai vent che dòminen. Siben che l’area de precipitazion despèss la para stazionaria al radar meteorològich, o anca che la se moeuva indrée rispètto al vèrs di vent dòminant, a l’è on’illusión. El temporal, in realtàa, a l’è on temporal a cèllula multipla con cellùl noeuv e pussée virgorus che se formen al contrari rispètto al vèrs di vent che dòminen che inveci hinn reponsabil del spostament de ògni cèllula in deperlee. Donca el succed che i vècc cèllul de temporaj ghe vann adrée ai vent che dòminen, intanta che quej noeuv hinn adrée a formàss dedrèe pront a ciapànn el pòst.

On temporal a l'è auto-rigerant quand che 'l seguta a stà in sui stèss zòn e quèst el succed quand che gh'è ona ripruduzion sora-vent donca cont ona velocità de spostament molto bassa.
La velocità de spostament la pò vèss preveduda cont el metod del Stephen Corfidi.

## Perìcoj

Ona serie de temporaj che hinn semper adrée a moeuves in sula stèssa zòna, fan vegnì giò fòrt precipitiazión che poden provocà di alluvión ràpid.  

## Referenz

## Ligamm de foeura
* MCS Movement and Behavior by Stephen Corfidi
* May 28th Bear Creek Flash Flood Meteorological Analysis by Mike Evans
Forbes del vent

La **fòrbes del vent** l’è la differenza de velocità e di direzione del vent in tra du sitt a una certa distanza infra de lor. La fòrbes la po’ vess in orizzontàl (differenza di velocitàa tra pont fiss in su la Terra, a qualunque altèzza) oppùr vertical (tra do altèzz divèrsi). . Despèss l’è collegada con fòrt inversadùr de temperadura o variazión de densità. A l’è on fenòmen che accompagna i temporaj 

De già che  la velocitàa del vent è l’è ona gradezza vettoriàl (la gh’ha mòdol, direzión e vèrs), anca la fòrbes del vent l’è on vettór.

### Rappresentazion per mèzz de l'odògrafo

La direzion e la velocità del vent a vari altèzz la pò vèss rappresentata per mèzz de l'odògrafo.

La fòrbes del vent infra dò altèzz a l'è el vettor che 'l se otten con el conligà i pont di vettor del vent infra i dò altèzz.

## Influenza de la fòrza de la fòrbes del vent sui fenòmen [[convezion#Esempi e aplicazion|convettiv]] ([[temporal|temporaj]])

Ona fòrbes del vent positiva ciclonica o ben se con l'andà su in quòta el vent l'aumenta e 'l ven de direzion che giren manemàn in sens orari (o anti-orari in del esmisfero sud) la convezion a l'è favorida.
Al contrari ona fòrbes del vent anti-ciclonica l'inibìss la convezion.
La fòrbes del vent l'influenza l'inclinazion di corrent veticaj in di temporaj.

### Casi con fòrbes scarsa
Se la fòrbes del vent a l'è scarsa la corrent ascendenta e quèlla discendenta hinn verticaj e se desturben vun l'altra el el temporal el se mangia foeura subit. (situazion tipica di temporaj a cèllula ùnega)

### Casi con fòrbes bassa o media
Se la fòrbes del vent a l'è bassa o media la corrent ascendenta a l'è inclinada inscì la desturba minga quèlla discendenta anca se hinn vuna arenta a l'altra. A l'è la situazion tipica di temporal a cèllula multipla

### Casi con fòrbes alta
Se la fòrbes del vent a l'è alta i corrent ascendenta a discedenta resten separàd (situazion tipica di super-cèllul.  A l'è la situazion tipica di temporal a cèllula multipla

### Indes che tegnen de cunt la fòrbes del vent
A gh'è di indes ind la valutazion di temporaj che tegnen de cun la fòrbes del vent:
*Indes de elicità e energia
*Elicità relativa al temporal

## Referenz
Louis Aliot

El **Louis Aliot** (Tolosa, 4 de settember 1969) a l'è 'n politegh franzes del Rassemblement National, elegiuu in del 2020 sindegh de Perpignan.

Europarlamentar del 2014 al 2017, l'è staa anca el moros de la Marine Le Pen.

## Riferiment
Selection Sort

El **Selection Sort** a l'è 'n algoritm de ordenament retegnuu arent al Selection Sort e che 'l opera in place. El gh'ha 'na complessità de O(n^2) e l'è mai ottimal.

El consist, in pratega, in l'analizzà l'array de la posizion inzial e mett l'element minim al primm post, andà innanz al segond post e mett l'element minim del noeuv array finna a la fin.

## Riferiment
*GeeksforGeeks
Loeugh Pii Trivolz

El **Loeugh Pii Trivolz** (in italian *Pio Albergo Trivulzio*), ciamaa popolarment la **Baggina** perchè l'è in su la strada per Bagg, a l'è 'na cà de cura fondada in del 1766 che la se occupa de juttà i anzian.

L'è staa giontaa ai Martinitt e ai Stellinn pocch dopo de l'Unità d'Italia e in del 1910 l'è spostaa arent a Bagg. L'è deventaa famos in del 1992 in del scandol de Tangentopoli quand che el publegh ministeri Antonio Di Pietro, l'ha otegnuu on mandaa de cattura per el Mario Chiesa, president de l'Istitut e esponent de spicch del Partii Socialista Italian.

Al dì d'incoeu l'è gestii insemma de la Region Lombardia e del Comun de Milan.

## Alter progett

## Ligamm de foeura
*Sitt offizial
Bubble Sort

El **Bubble Sort** a l'è on semplis algoritm de ordenament che 'l consist, in pratega, in del analizzà i element a du a du e scambiai de post se a hinn in orden fallaa, finna a che 'l pò passà de tutt l'array senza scambià nagott, ciovè quand che l'è ordenaa. L'è minga 'n algoritm ottimal e 'l gh'ha 'me complessità O(n^2).

## Riferiment
*GeeksforGeeks

## Vos corelaa
*Shaker Sort
Residenza Sanitaria Assistenzial

Ona **Residenza Sanitaria Assistenzial** a l'è, in del dirizz italian, ona cà de ripos per i personn che hinn minga boni de curàss indeperlor e che, senza vess di ospedaa, gh'hann però di fornitur sanitari e pòden curà i personn anca per on period longh de temp.

## Riferiment
*Korian.it
Spedai Civil de Bressa

I **Spedai Civil de Bressa** a hinn 'n istoregh ospedaa de Bressa, center principal de l'ASST omonema e retegnuu in tra i ospedaa i pussee boni d'Italia.

L'è staa vert in del 1427 ma el nomm "Spedai Civil" l'è doperaa domà del 1800, pocch prima de la saturazion di vegg locaj, ch'eren diventaa inadatt ai necessità de 'na Bressa in cressita e i lavorà de costruzion de 'n noeuv ospedaa parten in del 1930 e fornissen, a causa de la guerra, in del 1950.

In del 1997 l'è nomenaa Azienda Ospedalera e in del 2016 ASST.

## Ligamm de foeura
*Sitt offizial
Ospedaa del Broeu

L**'Ospedaa del Broeu** a l'è staa 'n antigh ospedaa de Milan, istituii in del 1158 de l'union de du ospedaa del passaa: l'ospedaa de San Barbabà al Broeu, fondaa del Goffred de Busser, e l'ospedaa de San Steven a la Roeuda, foeura di mura romann ma dent di Navili.

Citaa del Bonvesin de la Riva in del sò "I grandoeur de Milan" e descritt 'me ospedaa pussee grand de la città e de la zona, l'era finanziaa di donazion di milanes, la pussee importanta voeuna del Bernabò Vescont che l'eva donaa di terr in la zona de Lod e Cremona de che ciappaven la decima.

Quand che in del 1456 l'ha vert l'Ospedaa Maggior, l'ha perduu via via importanza e in del secol quell de 17 l'ha saraa su.

## Bibliografia
**Storia di Milano*, Milano 1957, Fondazione Treccani degli Alfieri
* Vincenzo Bevacqua, "L'Ospedale del Brolo", *La Ca' Granda* 2004, n° 2, pp.&nbsp;30–37. (testo in pdf)
Ospedaa Maggior

*Ospedaa Maggior de Milan, incoeu ciamaa Policlinich
*Ospedaa Maggior de Lod
*Ospedaa Maggior de Crema
*Ospedaa Maggior de Cremona
*Ospedaa Maggior de Bologna
*Ospedaa Maggior de Bressa
*Ospedaa Maggior de Parma
Baggina

*La via Baggina, che la conligava La Madalena a Bagg: incoeu l'è vuna di strade de Milan
*El Loeugh Pii Trivolz, che l'è in su quella strada li e l'è ciamad de la sgent Baggina anca lu
Corrent verticaj in di temporaj

La **corrent ascendenta** a l’è ona corrent d’aria che la va su, despèss denter ind ona nivula; a gh’è anca la **corrent discendenta** che, inveci, la va giò.

Sitt confinàa con aria calda o frèccia hinn reponsabil de mòti d’aria verticaj. Ona massa d’aria calda a l’è usualment manc densa de quèlla che gh’è ind la zòna che ghe stà intorna, e iscì l’andarà su finnchè  la raggiungerà aria pussée calda o manc densa de lee . El contrari el succederà per ona massa d’aria frèccia, e l’è conossùu ‘me subsidenza. Quèl moto chì, de grand volùmm de aria, soratùtt in zòn de aria calda e ùmeda, el pò creà grand nivol e l’è la principal resón de la formazion di temporaj. I corrent poden anca ingeneràss de zòn de pression alta o bassa. Ona zona de pression bassa la tira  l’aria de la zòna che  ghe stà intorna, che la va vèrs el sò center e donca la se mètt a’nda su e la crea ona corrent ascendenta. Ona zòna de alta pression la tirarà aria de l’area che ghe stà intorna vèrs el sò center e donca l’aria l’andarà giò ind ona corrent discendenta. 

## Velocità de la corrent ascendenta
La corrent ascendenta la sarà pussé svèlta quant pussée la sarà l'energia potenzial convettiva disponibil; la gh'è ona relazion semplificada:

W_{max}=\sqrt{2 \cdot CAPE}

indoe:

:W_{max} a l'è la velocità massima de la corrent ascendenta in m/s;

:CAPE a l'è l'energia potenzial convettiva disponibil in J/kg.

Quèlla formula chì l'è domà ona sora-stima de la velocità massima de già che la tegn nò cunt de important variàbel.

## Riferiment


## Ligamm de foeura
* National Science Digital Library - Downdraft
* the Microburst Windshear
Nevicad per effètt del lagh

I **nevicàd per effètt del lagh** hinn on fenòmen atomosferegh che ‘l succed arént a grand destés de acqua dolza o salada come che vegnen intraversàd de ona massa d’aria frèccia. L’acqua la evàpora a la va a fa su la nube quand la condensa, donca la ven giò ‘me nev in su on soeul pussée frècc. El fenòmen l’è tipich di Statt Unii visin a i Grand Lagh, con di nevicàad ch’i succeden in bind strècc ma vigorós. 

## Note
Salud nazista

El **salud nazista** a l'è 'na variànt del salud roman desviluppaa di nazista todesch 'me segn de fedeltà a l'Adolf Hitler.

L'éra faa cont el brasc alzaa a 'n angol de circa 90 gradi e compagnaa de la fras "Heil Hitler" o, in di manifestazion, "Sieg Heil".

Al dì d'incoeu a l'è proibii fàll in Germania e in Austria menter l'Italia la proibiss nomà i att che pòden recostituì el Partii Nazional Fassista.

## Riferiment
* Where did the Nazi salute come from?
## Vos corelaa
* Salud fassista
Advezion

In fisica, soratùtt in del studi di fenòmen de traspòrt, la paròla **advezión** - dal latin advectío-ōnis - el designa el traspòrt orizzontàl de ona quantitàa o ona proprietàa fisica fàa de on flùid per via del sò mòto complessìv.

## Referenz
Borineri

* Borineri  – In Meteorologia ona tromba d'aria, fenòmen meteorològich che 'l pò compagnàa i temporaj pussée violent.
* Borineri – Pussée in general on temporal con vent fòrt.
Center Dino Ferrari

El **Center Dino Ferrari** a l'è 'n center specializzaa in del studi di malagn neuromuscolar e neurodegenerativ de l'Università di Studi de Milan con sed al Policlinich de Milan.

L'è staa fondaa in del 1981 del Guglielmo Scarlato e de l'Enzo Ferrari, in memoria del fioeu Dino Ferrari, ch'a l'era mort de 'na malattia del gener, press la clinega de neurologia, che l'era giamò specializzada in quell settor.

## Ligamm de foeura
*Sitt offizial
Numer complessiv del Richardson

El **Number complessiv del Richardson** o BRN (da la lengua inglesa Bulk Richardson Number) in meteorologia a l’è el rappòrt senza unitaa de misura intra la turborenza tèrmica de l’atmosfera (o ben la spinta convettiva rappresentada travèrs l’indès CAPE) e la turborenza cinética caosàda da la fòrbes del vent. L’è doperàa per mostrà la stabilitàa dinàmica de l’atmosfera e la formazion de la turborenza. 

L'indes BRN l’è dopràa despèss in meteorologia grazie a la disponibilitàa di dati di radio-sondagg e di prevision meteorològich numérich che supplissen ai misuràd de vent e temperadura in di precis pont in del spazzi.

## Formola
::
BRN = \frac{(g/T_{v})\Delta\theta_{v}\Delta z}{(\Delta U)^2 + (\Delta V)^{2}}


indoe g a l’è l’accelerazion de gravità, *T<sub>v</sub>* a l’è la temperadura virtual assoluda, Δθ*v*  a l’è la differenza de temperadura potenzial virtual travèrse el stratt de spessór Δ*z* (altezza vertical de sòlit tra 500m e 6km), e Δ*U* and Δ*V* hinn i variazion di component orizzontal del vent in del’istèss stratt.

El BRN el pò anca vèss scrivùu in funzion del’ìndes CAPE e de la fòrbes del vent infra 0 e 6 km de altezza chichinscì:

::
BRN = \frac{CAPE}{(0,6\Delta w_{500m-6km})^2}


indoe Δw 500m-6 km a l’è el vettor de la fòrbes del vent infra 500m e 6 km de altézza, 

## Valor critich e interpretazion

*Di valór alt (50-100) designen ambient instabil e/o cont ona bassa fòrbes del vent.
Quèj valor chì hinn opportùn per el svilupp de temporaj a cellula multipla. 

*Di valór bass (0-50) designen ona instabilitàa débol e/o ona fòrta fòrbes del vent;
De sòlit di valor infra 10 e 50 designen condizion giust per el svilupp de temporaj a super-cèllula.Di valor de BRN comprés intra 35 e 50 mètten in cunt el svilupp de tutt e du i tipi de temporaj: a cèllula multipla e a super-cèllula.Di valor pussée bass de 10 designen 'na bassa possibilità de fòrt temporaj   
El 75% di super-cèllul el se sviluppa in condizion de BRN<17 , ma l'è anca vèra che el 50% di temporaj el se sviluppa con BRN<20.

Donca a gh'è ancasi de dì, tuttamanch, che 'l BRN in deperlù l'è no assée de prevedè che tipo de temporal el se svilupparà, ma gh'è de considerà di alter ìndes de valutà de comè che la troposfera l'è in complèss dispòsta ai mòti girànt.

## Riferiment
Clinica Columbus

La **Clinica Columbus** a l'è 'na clinica de Milan, con sed in la *Villa Romeo-Faccanoni*, vun di esempi del stil Liberty in la città.

La villa l'è stada fàda su in tra el 1911 e 'l 1913 menter on slargament faa apposta per la clinica l'è staa faa su del studi Ponti-Fornaroli-Soncini e, a causa de la guerra, el gh'è vorzuu pussee des agn a fàll su, in tra el 1938 e 'l 1949. Gestida in principi di monegh, l'era ciamada inscì in onor del "Columbus Hospital", faa de la Francesca Cabrini per curà i malaa italiann in di Stat Unii.

## Riferiment
*LombardiaBeniCulturali
*La Clinica - Columbus

## Alter progett

## Ligamm de foeura
*Sitt offizial
Piero Bassetti

El **Piero Bassetti** (Milan, 20 de dicember 1928) a l'è 'n politegh e imprenditor italian, primm president de la Lombardia del 1970 al 1974.

L'è staa Deputaa del 1976 al 1982, ann che 'l se dimett per deventà president de la Cambra de Commercc de Milan. In del 1993 l'è candidaa sindegh de Milan, ma el riva minga al ballottagg, che l'è vengiuu poeu del Marco Formentini. In del 2011 el se s'cera ai elezion municipai in favor del Giuliano Pisapia.

## Riferiment
*Biografia 

## Vos corelaa
*Bassetti (ditta)
*Paolo Bassetti
Laô (fisica)

In fisica, el **laô** a l'è l'energia scambiada tra du sistema quand el succed on spostament per via de l’attivitàa de ona fòrza, o on grupp de fòrz, che l’abìa ona component divèrsa da zero adrée a la direzion del spostament.
El gh’ha donca la dimension de ona fòrza che l’agiss per  ona certa distanza.

L'unitàa de misura del laô a l’è il joule.

## Definizion general

Per ona fòrza F che l’è semper l’istèssa de on pont al alter e la realizza on spostament ∆r de on pont A a on pont B, el laô a l’è quèl prodott scalar chì:
:\mathrm L_{AB}  = \mathbf F \cdot \mathrm AB = \mathbf F \cdot \mathbf (r_{A}-r_{B})\,
=  \mathbf F \cdot \mathrm \Delta r


Donca el laô elementàr de dL de ona fòrza per on spostament infinitesim dr a l’è

:\mathrm dL = \mathbf F \cdot \mathrm d\mathbf r

El laô da A e B in general a l’è, anca se la forza la varia in del cors del spostament adrée a ona curva γ:

:L = \int_{A\gamma }^{B} \mathbf F \cdot \mathrm dr.

Indoe dL el se pò scriv ind i sò coordinad cartesian x,y,z:

:\mathrm dL = F_x \,\mathrm dx + F_y \,\mathrm dy + F_z \,\mathrm dz 

De conseguènza, il laô complessiv  adrée a ona curva γ  l’è l’integral:

:\mathrm dL = \int_{A\gamma }^{B} \mathbf Fx \cdot \mathrm dx +\mathbf Fy \cdot \mathrm dy + \mathbf Fz \cdot \mathrm dz = \int_{xA\gamma }^{xB} \mathbf Fx \cdot \mathrm dx +\int_{yA\gamma }^{yB} \mathbf Fy \cdot \mathrm dy + \int_{zA\gamma }^{zB} \mathbf Fz \cdot \mathrm dz 

## Riferiment
BRN

* BRN – Còdez de l'aeropòrt IATA dell'aeropòrt Belp, Berna, Svizzera
* BRN – Còdez nazional del CIO per el Bahrain
* BRN – Codèz ISO 639-3 della lengua boruca
* BRN – Codèz ISO 3166-1 alpha-3 per el Brunei
* BRN - Numer complessiv del Richardson, numer doperà in meteorologia de valutà la possibilitàa de temporaj
Front di rebùff

El **front di rebuff** a l’è el front, o ben el bòrd pussée avanzàa di vent che vànn innanz al soeul denanz de on temporal alimentàa de la corrent discedenta de on temporal. Di volt a l’è presént insèma a nivul a mensola o nivol a borlón. La pression atmosferega la va su cont el sò passagg.  
 
I front di rebùff poden durà  pussée de 24 or e viaggià per centèn de chilometri de la sò zòna de origin.

## Riferiment
Corrent ascendenta

## Meteorologia
* **[[Convezion#Corrent convettiv in meteorologia|corrent ascendenta]]** - on mòto vertical ch 'el va su de origin tèrmica (anca ciamàa **tèrmica**);
* **[[Corrent verticaj in di temporaj|corrent ascendenta]]** - pussée in particolar la corrent la va su ind on temporal;
***[[Ciclon#Ciclon frègg o ciclon dinamich|corrent ascendenta]]** - on mòto vertical ch 'el va su de origin dinàmica associàa cont i ciclon;
***[[mòto orografich]]** - on mòto che 'l leva su per resón de orografia.
Moviment Social Italian

El **Moviment Social Italian** a l'è staa 'n partii politegh italian de destra social, nassuu 'me moviment neofassista ma poeu passaa a di posizion de tipo conservativ.

L'è staa fondaa in del 1946 di esponent de la Republega Social Italiana compagn del Giorgio Almirante, l'è staa desligaa in del 1995 in del Cambi de Fiuggi con la fondazion, da part del secretari Gianfranco Fini, de la Lianza Nazional.

El sò simbol istoregh a l'era la fiamma tricolor di Arditi.

## Riferiment
*Treccani
Alber binari

On **alber binari** a l'è on alber de che i gropp a hinn de grad de 0 a 2.

## Riferiment
*Esempi

## Vos corelaa
*Alber binari de ricerca
*Animal (videogioeugh)
*Heap binari
*Alber AVL
Corrent discendenta

## Meteorologia
* **[[Convezion#Corrent convettiv in meteorologia|corrent discendenta]]** - on mòto vertical che 'l ven giò de origin tèrmica;
* **[[Corrent verticaj in di temporaj|corrent discendenta]]** - pussée in particolar la corrent la va giò ind on temporal;
***[[Anticiclon#Anticiclon cald o anticiclon dinamich|corrent discendenta]]** - on mòto vertical ch 'el va gìò de origin dinàmica associàa cont i anticiclon.
Grand Spirit

El **Grand Spirit** a l'è ona concezion de entità suprèmma spanduda soratutt infra i american nativ..

## Riferiment
Regimm turborent

In dinamica di fluid, on **regìmm turborént** a l’è un mòto de on fluid indoe le forz viscós hinn nò assée de dà contra i forz de inèrzia: el mòto di molécol de fluid che ‘l ne sortìss foeura el se moeuv d’ona  manera desordenada, de già che i molécol se moeuven nò adrée a tragìtt ordinàa compagn de quèl che ‘l succed in del regimm laminà.
Regimm laminà

In dinamica di fluid se parla de **fluss laminà** oppùr de **regìmm laminà** quand che in del mòto del fluid ciaschedun di strati infinitesim el scarliga in su l’alter senza nissuna mesc’iada de fluid, nanca a scala microscopica.
El fluss è governàa di forz viscós e l’è l’istèss in del cors del temp, senza vorticità.
Mòto (fisica)

In fisica el **mòto** a l’è el spostament de on corp in funzion del temp, misuràa da on specifegh osservator ind on cèrt sistema de riferiment.
Calor sconduu

In termodinamica, el **calór sconduu** a l’è la quantità de energia scambiada (in forma de calor) in del cors de ‘na transizion de fase (o "passagg de stat"). Per esempi, el "calor scondùu de fusión"a l’è l'energia màssima che la corrispond al passagg de on sistèma (fa su de vuna o pussè de sostanz chìmich) dal stat sòlid a quèll liquid.

## Caratteristich

L'unità de misura del calor sconduu λ in del Sistema internazional l’è J/kg. Despèss el calor sconduu el ven esprèss per mòl de sostanza cioè calór scondùu molar e in del SI se misura in J/mòl.

Seconda conforma a la teoria cinetica di gas, in del cors de la transizion de fase de on sistema bifasich, l'energia fornida al sistèma (o mandada foeura del sistèma ) la fa minga andà su (o giò) la temperadura del sistéma medésim, puttòst l’agiss in su la forza di ligamm inter-molecolar. Quèll’energìa chì a l’è el calor sconduu.

Per esempi, come che la se fa buì de l'acqua, el calór fornì el ne fa minga andà su  la temperadura (la temperadura defàtt la resta l’istèssa in del cors de la bùidura), ma ghe dà energia ai molécol, che de conseguenza sarànn liber de occupà tutte el volùmm a sò disposizion (o ben passarànn del stat liquid, che sé pò comprìmm aquas nagòtt, al stat de vapor), fin a quand tuta l’acqua la sarà andada in fase gazosa.

Seconde el tipo de transizion de fase, se parla de: 
* calor sconduu de fusion
* calor sconduu de vaporizzazion (buidura o svaporament)
* calor sconduu de sublimazion.

Il calor necessari al passagg de fase a l’è:

: Q = \lambda \cdot m

o ben el calor *Q* fornìi o tòlt via del sistéma l’influenza minga la temperadura, ma l’è proporzional a la quantità de sostanza *m* che l’ha cambiàa fase, e ‘l va adrée fin tant che tuta la sostanza l’ha nò cambià fase. In mancanza de transizion de fase, inveci, un appòrt o un preliév de calor el detèrmina 'na variazion de temperadura: se parla in quèl caso chì de calor sensibil.

## Tabèlla

## Note


## Bibliografia
* Herbert Callen. *Termodinamica*. Tamburini Editore, Milano, 1972

## Vos correlàa
* Calor
* Calor sensibil
* Calor specifich
* Capacità termica
* Calorimeter

## Ligamm de foeura
* 
* 
* 
* 
*
Nivola a pedrioeu

In meteorologia, ona **nivola a pedrioeu** o in del linguagg specialistich **tuba** (tu) (da la stessa paròla in latin che la voeur dì tromba), l’è ‘na nivola accessòria che la gh’ha la forma de on còno generalment abbastanza  slongàa fada su de  gottinn d'acqua condensada, associàda a ‘na colòna de vent vent  che la pirla e la ven giò dal fondament de la nivula (de sòlit on cumulonemb o un cumul), ma che la riva nò fin in tèrra o in su la superfice de l’acqua.

El gh’ha la forma d’on còno o de on pedrioeu ch  ‘l risalta compagn de ‘na crescenza sòta el fondament de la nivula. Quèll tipo de nivul chì el ghe và despèss insèma cont i temporaj a super-cèllula .

Quand che ona nivula a pedrioue la raggiòng el soeul, alora l’è ona tromba d’aria, anca se in del primm period la mantén la forma de on pedrioeu. 
Ona tromba d’aria, per de pu, la gh’ha minga per forza besògn de ‘vègh ‘na nivula a condensazion di tipo a pedrioeu, soratùtt quand che i vent fòrt ciclònich che gh’hinn in tèrra riessen a conligass con el fondament de la nivula senza ‘vègh la vista de ‘na appendìce a predioeu. 

Ona nivula a pedrioeu a l’è facil de vèss rilevada  quand che la  passa sora l’osservator, de già che l’è anca compagnada de son caratteristich che fan regordà el ronzà di av, ona muggiada, on molinèll o el s’cioppón de ‘na cascada. 

In del caso che la nivula a pedrioeu la ciapa denter la superfice de l’acqua, la se formarà inveci ona tromba marina.

## Riferiment


## Vos correlàa
* Borineri
* Diavol de polver
* Tromba marina
* Tromba d'aria
* temporal
Microsoft Edge

**Microsoft Edge** a l'è 'n browser desviluppaa de la Microsoft e de default per Windows 10, Windows 10 Mobile e Xbox One ma disponibel anca per Android, iOS, macOS e i version de Windows dopo de Windows 7.

L'è staa presentaa in del 2015 'me successor de Internet Explorer cont i motor proprietari EdgeHTML e Chakra, che l'ha bandonaa in del 2019 per passà a Blink e V8 e fondàss in su Chromium, cont i primm version lanziaa foeura in del 2020.

L'è integraa con Cortana e 'l gh'ha di sò estension in del Microsoft Store e cont on support parzial per i estension de Google Chrome.

## Ligamm de foeura
*Sitt offizial
New Nintendo 3DS

El **New Nintendo 3DS** a l'è el terz restyling del Nintendo 3DS relassaa in del 2015, che 'l gionta on stick analogich pussee, el support ai microSD e ai Amiibo cont el NFC, pussee de CPU e de RAM e 'n noeuv browser web pussee potent e cont el parental control integraa.

Grazia a la soa potenza gh'è di gioeugh, compagn de Minecraft e di riedizion del SNES, che fonzionen nomà in su 'sta console, inscì comé 'l gh'è de l'homebrew che 'l dopera apposta 'sti noeuv fonzionalità.

In del 2015 l'è sortida la version XL, cont on schermo pussee grand.

## Ligamm de foeura
*Sitt offizial

## Vos corelaa
*Nintendo 2DS
*New Nintendo 2DS XL
*New Nintendo 3DS XL
Nintendo 2DS

El **Nintendo 2DS** a l'è 'na console portatil de la Nintendo, segond restyling del Nintendo 3DS.

El gh'ha mìnga la classega saradura a conchiglia e nanca i fonzion 3D e 'l regorda pussee el GamePad del Wii U.

## Ligamm de foeura
*Sitt offizial

## Vos corelaa
*Nintendo 3DS XL
*New Nintendo 2DS XL
New Nintendo 2DS XL

El **New Nintendo 2DS XL** a l'è 'na console portatil de la Nintendo sortida in del 2017, quint restyling del Nintendo 3DS.

A differenza del predecessor el gh'ha la saradura a conchiglia e per el rest l'è compagn al New Nintendo 3DS XL, domà senza i fonzion 3D.

L'è staa nonziaa insemma al Nintendo Switch consideraa, in di fatt, el successor de la familia DS grazia ai sò fonzion de gioeugh portatil.

## Ligamm de foeura
*Sitt offizial

## Alter progett

## Vos corelaa
*New Nintendo 3DS XL
*Nintendo Switch Lite
New Nintendo 3DS XL

El **New Nintendo 3DS XL** a l'è 'na console portatil de la Nintendo, quart restyling del Nintendo 3DS. Sortida in del 2015, l'è compagn del New Nintendo 3DS ma cont on schermo pussee grand e, in la version standard, cont di botton che regorden quej del GameCube e minga quej del SNES e senza la possibilità de mèttegh di cover personalizzaa.

## Ligamm de foeura
*Sitt offizial

## Alter progett

## Vos corelaa
*New Nintendo 2DS XL
*Nintendo Switch Lite
Fluss in sortida (temporaj)

On **fluss in sortida**, in meteorologia, a l’è l'aria mandada foeura de on temporal. 

In del cors di temporaj pussée fòrt la pioeuva o la tempèsta fann vegnì frèccia l’aria che gh’è intorna che la ven trada giò e, quand che la toca giò el soeul, la tend a corr via pussée in prèssa per desèn de chilometri. 

Quèsta massa d’aria chì pussée frèccia e sècca, la fa su ona sòrta de front frècc in su la superfice a forma de arch che ‘l po’ vèss vist facilment in su i immagin del radar Doppler. 

El vegnì innanz del front per mèzz del fluss in sortida l’è bon de ingenerà di noeuv temporaj se la massa d’aria che l toca denter l’è assée calda e ùmeda.

## Riferiment
*Progress during the early 20th century
Consistenza eventuala

La **consistenza eventuala** a l'è on modell de consistenza doperaa in di architettur distribuii fondaa in sul principi che a 'n cert pont, quand che 'l dacc l'è puu giornaa, tucc i gropp de la red sarann boni de restituì el midemm valor.

## Riferiment
*CAP, ACID, BASE e Eventual Consistency

## Vos corelaa
*Teorema CAP
Laura Codruța Kövesi

La **Laura Codruța Kövesi** (Sfântu Gheorghe, 15 de magg 1973) a l'è 'na magistrata romena, procuratora capa de l'agenzia contra de la corruzion de la Romania del 2013 al 2018 e del 2019 prima Procuratora Publega Europea, del 2006 al 2016 l'è stada inveci procuratora a la Cort de Cassazion.

L'è in di fatt cognossuda per la soa tenacia in del combatt la corruzion, tant che l'è stada casciada via in del governo in del 2018, licenziament definii poeu de la Cort Europea di Dirizz de l'Omm 'me violazion di sò dirizz a 'n giust process e ai libertà de espression.

## Riferiment
*Politico
Ospedaa Filippo del Ponte

L**'Ospedaa Filippo del Ponte** a l'è 'n ospedaa de Vares, part de l'ASST Sett Lagh e ministrativament dependent de l'Ospedaa de Circol e Fondazion Macchi.

L'è staa fondaa in del 1866 cont ona donazion del Filippo del Ponte e gestii di Frati e 'l s'è slargaa in del 1959, grazia a 'na donazion che la mena el center a specializzàss paj donn e a la convenzion in tra l'Oeuvra Pia e i Frati. Grazia ai cambiament di agn '60 e ai riformi di agn '70 a la fin l'ospedaa a l'è ceduu a l'Ent Ospedaler Filippo del Ponte, part de l'USSL 3. Con la riforma sanitaria lombarda del 1997 el toeu part a l'Azienda Ospedalera de Vares.

Del 2001 a l'è sed di robb materno-infantil del presidi de Vares e in del 2010 scomincen i lavorà per fà su el noeuv pol materno-infantin, fornii in del 2017.

El collabora con l'Università di Studi de l'Insubria.

## Ligamm de foeura
*Sitt offizial
Aves

In idrogeologia con **àves** a se indica ona zòna de ròcc che lassen passà l'acqua, indoe l'acqua la ghe scorr dent per effètt de la forza de gravità.